ขอพร คำชะโนด 2 ฝันเห็นพญานาค สาวสระบุรี ถูกรางวัลที่ 1 ได้ 6 ล้าน
ผัวพาเมียชาวสระบุรี ซิ่งบิ๊กไบค์ ก่อนไปขายเห็ดที่ตลาดไท แวะทำบุญวัดป่า คลอง 11 ที่ปทุมธานี ฝ่ายเมียขอพรอยากถูกรางวัลที่ 1 จะนำเงินมาทำบุญ ตกดึกฝันเห็นพญานาคตัวใหญ่ เอาเลขรถเก๋งที่เพิ่งซื้อไปเสี่ยงดวง ได้จริงๆ 6 ล้าน พ่วงรางวัลเลข 3 ตัวหน้าอีก 4 คู่,เมื่อวันที่ 17 ก.ค. ภายหลังผลสลากกินแบ่งรัฐบาล งวดประจำวันที่ 16 ก.ค. 2560 โดยมีสองสามีภรรยา ชาว อ.หนองแค จ. สระบุรี เป็นหนึ่งในผู้โชคดี ถูกรางวัลที่ 1 จำนวน 1 คู่ ได้เงินรางวัล 6 ล้านบาท ซึ่งปรากฏว่า บ้านไม้สองชั้นของสองสามีภรรยาผู้โชคดี เลขที่ 28 หมู่ 9 ต.กุ่มหัก อ.หนองแค มี น.ส.ธมลวรรณ ปลุกใจ อายุ 34 ปี เป็นเจ้าของบ้าน ได้ปิดเงียบโดยตั้งแต่เช้าไม่มีใครอยู่,ด้านนายบุญลือ ปลุกใจ อายุ 74 ปี ซึ่งเป็นพ่อของ น.ส ธมลวรรณ กล่าวว่า คนที่ถูกรางวัลที่ 1 เป็นลูกสาวของตน โดยได้อยู่กับลูกเขยชื่อนายก่อพงษ์ กุดนิด อายุ 35 ปี ที่บ้านหลังดังกล่าว โดยทั้งสองยึดอาชีพเป็นพ่อค้าแม่ค้ารับซื้อเห็ดจากชาวบ้าน นำไปขายส่งที่ตลาดไทเป็นประจำ โดยเมื่อ 2 วันก่อนหวยออก ลูกสาวและสามี ได้ขับบิ๊กไบค์ ไปกราบไหว้พระที่วัดป่า คลอง 11 อ.หนองเสือ จ.ปทุมธานี หรือคำชะโนด 2 เพื่อขอพร ก่อนไปส่งเห็ดที่ตลาดไทตามปกติ และซื้อลอตเตอรี่ เลข 820327 จากแม่ค้าตลาดไท ซึ่งเห็นว่า 27 เป็นเลขทะเบียนรถเก๋งลูกสาว ที่เพิ่งซื้อมาได้ 5 เดือน กระทั่งหวยออกทางลูกสาวและลูกเขยมาบอกว่าถูกรางวัลที่ 1 จำนวน 1 คู่ และเลข 3 ตัวหน้าอีก 4 คู่ และยังถูกหวยใต้ดิน อีกร่วมแสนบาท ซึ่งตนเพิ่งจะออกไปเอาเงินมา,ส่วนเงินรางวัลที่ลูกสาวได้มา จะไปทำบุญตามวัดต่างๆ เนื่องจากปกติลูกสาวและลูกเขย จะขับบิ๊กไบค์ไปทำบุญตามวัดเป็นประจำ เพราะทั้งคู่ยังไม่มีลูก พร้อมยังบอกอีกว่า ก่อนหน้าทางลูกสาวยังบอกให้ตนซื้อเลข 27 ให้ขายรถที่บ้าน 1 คัน นำเงินไปซื้อ ซึ่งเห็นว่าลูกพูดเล่น จึงไม่สนใจ จนหวยออกเลขดังกล่าวออกจริงๆ ส่วนที่ลูกสาวและลูกเขยไม่อยู่ เพราะขับรถเดินทางไปขึ้นเงินที่กองสลาก ตั้งแต่เช้ามืด คาดจะกลับมาช่วงเย็น,ด้าน น.ส.ธมลวรรณ เปิดเผยทางโทรศัพท์ ว่า มีอาชีพรับซื้อเห็ดส่งขายตลาดไท มาร่วม 20 ปี โดยก่อนถูกรางวัลที่ 1 เมื่อ 2 วัน ได้ไปกับสามีกราบไหว้ขอพรที่วัดป่าคลอง 11 อ.หนองเสือ จ.ปทุมธานี ซึ่งได้ขอพรว่า ลูกช้าง อยากถูกหวยรางวัลที่ 1 จังเลย แล้วถ้าลูกช้างถูกมีบุญ ก็จะนำเงินมาร่วมทำบุญให้ และจะทำบายศรีชุดใหญ่มาแก้บน ก่อนเดินทางกลับบ้าน จนมากลางคืนตนฝันเห็นพญานาคตัวใหญ่ในแม่น้ำ จนรุ่งเช้าตื่นขึ้นมาก็ไม่คิดอะไร ได้ขับรถมาพร้อมสามีมาขายของที่ตลาดไทตามปกติ และซื้อลอตเตอรี่ ซึ่งไม่รู้จะซื้อเลขอะไร จึงนึกได้ว่าเพิ่งซื้อรถเก๋งมือสอง มาขับได้ 5 เดือน ยี่ห้อฮอนด้า ซีวิค สีขาว ทะเบียน กม 3271 พระนครศรีอยุธยา จึงซื้อเลข 27 กระทั่งถูกรางวัล จำนวน 1 คู่ และเลข 3 ตัวหน้า 4 คู่ จึงได้บอกสามีและพ่อ และไปแจ้งความกับตำรวจ ช่วงเวลา 2 ทุ่ม ก่อนรุ่งเช้าเดินทางเข้า กทม.ไปรับเงินรางวัล โดยจะพาครอบครัวตระเวนทำบุญและแก้บนที่วัดป่า คลอง 11 และจะยังขายเห็ดต่อไป.
ผัวพาเมียชาวสระบุรี ซิ่งบิ๊กไบค์ ก่อนไปขายเห็ดที่ตลาดไท แวะทำบุญวัดป่า คลอง 11 ที่ปทุมธานี ฝ่ายเมียขอพรอยากถูกรางวัลที่ 1 จะนำเงินมาทำบุญ ตกดึกฝันเห็นพญานาคตัวใหญ่ เอาเลขทะเบียนรถเก๋งที่เพิ่งซื้อไปเสี่ยงดวง ได้จริงๆ 6 ล้าน
คำชะโนด 1,ผัวเมียขายเห็ดถูกรางวัลที่ 1,ขอพรวัดป่า คลอง 11,รางวัลที่ 1,ฝันเห็นพญานาค,ข่าวแปลก